《上扬州太守》
宋代·杨冠

古人肉食无远谋，腰钱骑鹤上扬州。
春风十里珠帘卷，但看竹西歌吹楼。
天朝选用诗书帅，上策公言须自治。
屏翰坚特保障功，江淮益壮金汤势。
北骑不敢纵南牧，关寒类迷芳草绿。
健儿歌舞乐升平。一曲梅花细柳营。

作者简介：杨冠，字济卿，泰州（今属江苏）人，寓居江阴（今属江苏）。宁宗庆元二年（一一九六）特奏名（明成化《毗陵志》卷一三，清光绪《江阴县志》卷一三）。